Den Nord-Cimbriske Tilskuer, 1831-04-05
Politiske Efterretninger. Polen. J Følge de seneste Efterretninger fra Warschau af 22de og 24de Marts, varendnu ingen alvorlige Operationer igjen begyndt mellem den russiske og polske Armee, maaskee faaer man nu ogsaa mindre derom at høre end forhen, formedelst den anførte Grund: "at de polske Blade iagttage en større Tilbageholdenhed, med Hensyn til Meddelelsen af de militaire Operationer og Begivenheder, fordi derved ikke at meddel den fjendtlige Armees Centrum Efterretninger som de ved Communicationens Afbrydelse, ikke selv kunne have." Jmidlertid forstærker den rus siske Armee sig ved Garderegimenterne, som fortsætte deres Marts ved Grodno og Kowno til Pultusk; de berømte præobrasenski, semenoff og ismailoffske Garder, danne Avantgarden. Paa polsk Side anvender man Alt for at forstærke Armeen og fægte med Fortvivlelsens hele Kraft; Nationen synes at reise sig en Masse, saaledes vare 10,000 Krakuser, tildeels kun bevæbnet med Sidegevæhr og en lang Øxe, mellem den 1ste og 6te Marts opbrudte for at forstærke General Dvernecki; Alle forsamledes i Warschau og modtog ved Afmarschen Biskoppens Velsignelse. Det heed i Warschau, at Russerne havde draget sig tilbage paa hiin Side Ruzan; hele Woymodskabet Plock er frit for Fjender; den 4de Marts skal der være forefaldet en Fægtning mellem et polsk Strøifecorps og en russisk Cavallerie Afdeling ved Landsbyen Malutzyn; en Major, en Subaltern-Officeer og flere Soldater har Fienden efterladt paa Pladsen; Landsbyen Malufzyn er aldeles ødelagt og opbrændt. De russiske Tropper skulle lide megen Mangel paa Levnedsmidler; der var sendt Vogne derefter til Wolhynien, men de bleve formedelst de slette Veie tilbagesendte tomme. Warschauer-Tidende melder under 24de Marts: "J Foregaars hørtes en stærk Skyden i Egnen ved Ostrolenka; vi vente en officiel Meddelelse desangaaende, da det hedder at et Slag der skal have fundet Sted, som er faldet heldigt ud for os." – J Følge Efterretninger fra den høire Weichselbred, er General Witts Corps den 2den Marts indrykket i Maciejowice, Natten derpaa satte 80 Polakker over Weichselen, og foruroligede Fienden. Den 7de Marts marscherede General Witt til Brobownickimen Feldtmarskal Diebitsch forlagde sit Hovedqvarteer fra Grawolin til Maciejowiceunderveis lod han Jndvaanerne ved Præsterne opfordre til ikke at gribe til Flugten, da de intet havde at befrygte. Breve fra Zamose af 14de Marts melde, at den 11te Marts blev en russisk Bataillon ved Uchanie omringet og nødsaget til at strække Vaaben. Beboerne paa den, anden Side af Weichselen i Woimedskabet Polachien, hvor Krigen i Særdeleshed har raset give en frygtelig Skildring af Tilstanden i denne Egn: Landsbyerne ere ødelagde og ubefolkede, Bønderne selv strøife omkring i Skovene, hvor de overfalde enkelte russiske Soldatercorpser, og saaledes afbryde Communicationen. Den seneste Beretning fra Warschau af 19de Marts melder, at efter at Brohovedet for Praga er bleven endnu bedre forsynet med svært Skyts og derfor ville gjøre Angrebet af den russiske Armees Centrum vanskelig paa dette Punct, agerer Grosset af den polske Armee bestandig mod begge de russiske Fløie, som paa den eene Side har, som sagt, rømmet hele Wotwodskabet Plock, og paa den anden Side tildeels Woymodskabet Lubelsk, i Okunien skulle 3000 syge Russere ligge. Det i Pulawy erobrede russiske Capel, er allerede bragt til Warschau, dette Tab skal smerte Russerne meget, thi det deri værende Marie-Billede er et gammelt Mindetegn, som i mange Aar har været med i flere Slag, hvor man for samme aflagde Taksigelser for den erhvervede Seier. - Jkke langt fra Krakau staae 4000 Østerrigere, med 12 Kanoner posterede (formodentlig paa Grændsen. Hvad de franske Blade Journa, det Debats og Meslager anføre, at den preussiske Regjering skulle have sendt Fredsmæglere til Warschau, som have foreslaaet de Betingelser: at Polen igjen skulle anerkjende Keiser Nicolaus som Konge med Alexanders Charte, mod at russiske Tropper ikke meere betræde polsk Gebet, og at Russere ikke meere skulle beklæde Civil eller Mitairposter o. s. v.; synes kun at være Fostere af de franske Journalisters phantasterige Opfindelseskraft, da man intet desangaaende hører fra Berlin.